શહેરમાં આ વર્ષે ઇકોફ્રેન્ડલી પ્રતિમાઓનો ક્રેઝ વધી રહ્યો છે, ત્યારે મજૂરાગેટનું સોરઠીયા યુવક મંડળ પ્રારંભથી જ માટીની પ્રતિમા સાથે સામાજિક સંદેશો ફેલાવવાનું કાર્ય કરી રહ્યું છે. આ અંગે મંડળના અજય કનાડાએ કહ્યું કે સતત ચોથા વર્ષે યુવક મંડળ દ્વારા તાપી બચાવો, બેટી બચાવો અને પર્યાવરણની જાળવણીના સંદેશ સાથે શ્રીજીની સ્થાપના કરાઈ રહી છે. માત્ર 28 જેટલાં સભ્યો છે, જેમાં જ્ઞાતિની બહારના પણ ચારેક જણાં છે.